kardosdrur/scandi-wiki huggingface dataset:
Herfølge Support

Herfølge Support, også kendt som Hærfuglene, var Herfølge Boldklubs officielle fanklub, som blev stiftet den 7. marts 1994. Fanklubben havde også en række uofficielle fanfraktioner som fx Haven Support og Army Birds. Medlemstallet var på sit højeste med omkring 800 medlemmer, da Herfølge i 1999-2000-sæsonen hjemtog Danmarksmesterskabet. I 2009 gik Herfølge Support sammen med Køge Support om at oprette HB Køges officielle fanklub HB Køge Support, som også er kendt som Svanerne.

Fanklubber fra Danmark
Fodboldfanklubber
Etableret i 1994
DQ

DQ har flere betydninger. Oftest er der tale om forkortelser af engelske ord.

 Disqualification – Diskvalificeret (bokseudtryk)
 Dairy Queen – en fastfoodkæde
 Dan Quayle – en amerikansk politiker
 Data quality – data kvalitet
 Drama Queen – dansk sanger
 Dragon Quest – et konsol- og rollespil
Peter Andersen

Navnet Peder eller Peter Andersen kan henvise til flere artikler:

Personer:
 Peder Andersen (død 1694) – dansk maler
 Peter Andersen (jernstøber) (1814-1887) – dansk jernstøber og fabrikant, også kendt som P. Andersen
 Peter Andersen (redaktør) (1870-1956) – dansk redaktør
 Peter Andersen (direktør) (1879-1953) – dansk direktør
 Peter Andersen (overlærer) (1905-1970) – dansk overlærer
 Peter Andersen (trommeslager) (født 1962) – dansk trommeslager for Shu-Bi-Dua
 DQ (født 1973) – dansk sanger, der vandt Dansk Melodi Grand Prix 2007 under kunstnernavnet DQ (Peter Andersen)
Desuden:
 Peter Anders Andersen (1877-1961) – dansk fagforbundsformand
 Peter Ervin Andersen (1893-1973) – dansk konsul

Andet:
 Peter Andersen (film) – dansk film fra 1941 med Carl Alstrup i hovedrollen.
Whippet

Whippet er en hunderace fremavlet specielt til jagt. I mange henseender ligner en whippet en greyhound i mindre målestok.

Historie 
Man mener, at whippet er avlet på basis af greyhound og visse terrierracer. oprindelsesland for whippet er Storbritannien i 1800-tallet

Trods det sarte ydre er whippet en robust og selvsikker hund. Dens formidable tempo gør den også til en fremragende rottefænger.

En whippets vægt skal ligge på mellem 12-20 kg og højden mellem 43-51 cm.

Eksterne henvisninger 

 Raceportræt på kennel-hjemmeside 

Hunderacer fra England
Væddeløbshunde
Sabae

Sabae kan have flere betydninger

 SABAE – Sammenslutningen af Bevidst Arbejdssky Elementer.
 Sabae (Japan) er navnet på en by i i det japanske Fukui Præfektur.
Saint Denis

Saint Denis har flere betydninger:

 Saint Denis (helgen) er Frankrigs skytshelgen.
 Saint-Denis er en by og kommune i Frankrig nord for Paris.
 Saint-Denis (Réunion) - en by på den franske ø Réunion i det Indiske Ocean
Christian Damsgaard (skuespiller)

Christian Damsgaard (født 5. februar 1968 i Danmark) er en dansk skuespiller, revyforfatter og tegnefilmsdubber.

Tidlige karriere 
Damsgaard blev uddannet fra Skuespillerskolen ved Aarhus Teater i 1993, og optrådte derefter i teaterstykker og revyer landet over. Han kom ind i tv-branchen da han sammen med Timm Vladimir og Gordon Kennedy medvirkede i komedieserien Vladimir og Kennedy fra 1997. Han optrådte senere hen i serier som Olsen-bandens første kup, hvor han spillede den unge udgave af vicebetjenten Holm, og den eksperimenterende Mit liv som Bent, hvor han spillede ond nabo overfor hovedrollen spillet af Henrik Lykkegaard.

Bamse 
Efter medvirken i serier som Kongeriget, Hotellet og Jul i hjemmeværnet blev Christian i 2000 engageret af DR's børneprogram til at medvirke i nye afsnit af Bamses Billedbog, hvor han spillede hovedrollen som den store dukke Bamse, en rolle som han delte sammen med skuespilleren Henrik Lykkegaard. De var henholdsvis den 4. og 5. skuespiller, der havde været inde i dukken siden karakteren første gang optrådte i 1982.

Improvisation og Gu'skelov du kom 
Damsgaard optrådte som improvisationsskuespiller i 2004 som en del af impro-comedy teatergruppen Alt på et Bræt, hvor han var sammen med skuespillerne Sigurd Emil Roldborg, Kristian Holm Joensen og Dan Schlosser. I september til november 2006 medvirkede han i underholdningsprogrammet Gu' Ske Lov Du Kom. Konceptet var hentet fra det australske Thank God You’re Here og gik ud på at fire deltagere hver især fik et kostume på og blev sat ind i en scene sammen med Damsgaard og andre skuespillere, hvor de så skulle så improvisere sig igennem scenen til dommerne sagde stop. Programmet blev filmet påGladsaxe Ny Teater og Damsgaard fik spillet roller som for eksempel Robin Hood, cowboy, superhelt, cirkusdirektør, og breakdancerbrudgom. Han fik samtidig spillet sammen med kendte personligheder som Simon Jul Jørgensen, Thure Lindhardt, Iben Hjejle, Therese Glahn, Henrik Koefoed, Farshad Kholghi, Jan Gintberg og Rune Klan.

Mandtra 
Fra 2005 til 2006 lavede Damsgaard i samarbejde med hjemmesiden podhead.dk podcastprogrammet Mandtra, hvor han selv var vært. Programmet rummede komiske indslag og havde hver gang besøg af en gæst heriblandt hans tidligere arbejdskollega Gordon Kennedy, skuespilleren Søren Hauch-Fausbøll og businessmanden Tim Frank Andersen. Podcastet indeholdt desuden alt, hvad mænd hævdes at drømme om, såsom om whiskybar, Playstation, hjemmebiograf og meget andet.

Dubbing 
Damsgaards har dubbet adskillige tegnefilm og har sammen med Lars Thiesgaard været blandt de mest anvendte voice-overs i Danmark. Damsgaard har også lagt stemme til reklamer og flere computerspil.

Roller 
Nedenstående er et udvalg af roller fra Christian Damsgaards karriere som skuespiller.

Tv-serier

Film

Tegnefilm

Spil

Teater

Referencer

Eksterne henvisninger 
 
 Profil på Muppet Wikia
 Cinemazones Christian Damsgaard-filmografi
 Damsgaards podcast Mandtra 

Skuespillere fra Danmark
Tegnefilmsdubbere fra Danmark
Manuskriptforfattere fra Danmark
Komikere fra Danmark
Dansksprogede forfattere fra Danmark
Nesna

Nesna er en kommune i Nordland fylke i Norge. Den grænser i øst til Rana, og over de omliggende fjorde ligger i nord  Lurøy, i syd Leirfjord og i vest Dønna. Kystrigsvejen passerer gennem kommunen. Høgskolen i Nesna er uddannelsescenter i Nordland. I byen ligger også en videregående skole, KVN

Nesna kommune har daglige anløb af Hurtigruten. Kommunen består ud over byen Nesna af  øerne Hugla, Handnesøya og Tomma. Ved halvøen Skogsøy ligger Helgeland Svejseindustris produktionslokaler.

Ved kommunereformen i 1964 blev de dele af Nesna som lå rundt om den indre del af Sjona overført til den nye storkommune Rana.

Tusenårssted 
Kommunens tusindårssted er Zahlbrygga. Kommunen plantede også en række tusenårstræer på flere steder i kommunen, bl.a. ved Nesna kirke

Eksterne henvisninger 

 http://www.kulturnett.no/geografisknavigering/geografisknavigering_visning.jsp?fylke=T937005&kommune=T911378  fra Kulturnett.no
 Højskolen i Nesna
 Kristen videregående skole Nordland

Kommuner i Nordland
Bornholmsserien (fodbold)

Bornholmsserien er den sjettebedste fodboldrække for herrer (en blandt flere) i Danmark.

Det er derimod den bedste fodboldrække for herrer administreret af lokalunionen Bornholms Boldspil-Union (BBU). Serien består fra 2007-sæsonen af i alt 10 hold, som møder hinanden 3 gange i samlet 27 kampe ude og hjemme. Fodboldrækkens turnering følger kalenderåret med start i foråret og afslutning i efteråret. Vinderen af rækken kåres som Bornholmsmestre. Rækken kendes også som DiBa-serien herrer efter DiBa Bank, som er sponsor for både på herre- og kvindesiden i Bornholms Boldspil-Unions bedste seniorrækker siden 200?.

Rækken havde tidligere status som den femtebedste række for herrer (en blandt flere) i Danmarksturneringen, men grundet lokalunionens størrelse og som konsekvens af fodboldklubbernes sportslige resultater i 1990'erne blev rækkens niveau i stedet ændret til den nuværende status som den sjettebedste række. Efter en aftale mellem Bornholms Boldspil-Union og Københavns Boldspil-Union havde vinderen af rækken en automatisk oprykningsplads til Københavnsserien til og med 2005-sæsonen. Fra 2006-sæsonen mistede Bornholm dog den faste plads i Københavnsserien, således at vinderen fremover skal spille en kvalifikationskamp om en plads i rækken. Endvidere blev rækken reduceret fra 12 til 10 hold i 2007-sæsonen og omdannet til en helårsturnering uden de tidligere grundspil og to slutspil.

De lavestplacerede hold i rækken rykker ned i Serie 1.

Fodboldligaer
Fodboldturneringer i Danmark
Enough

Enough er en Hollywoodthriller fra 2002 med Jennifer Lopez i hovedrollen som Slim.

Handling 

Den centrerer sig om Slim og hendes datters flugt fra en voldelig kæreste.

Mens hun er bortrejst lærer hun selvforsvar, og vender tilbage for at hævne sig.

Eksterne henvisninger 
 

Amerikanske film fra 2002
Thrillerfilm fra USA
HIF

HIF er en forkortelse og har flere betydninger:
 Helsingborgs Idrottsförening – en svensk fodboldklub, som spiller i Allsvenskan
 Hvidovre Idrætsforening – en dansk fodboldklub, som spiller i 1. division
 Hasle Idrætsforening – en dansk idrætsforening, og fodboldklub under Bornholms Boldspil-Union.
 Hedensted Idrætsforening – en dansk idrætsforening, og fodboldklub under Jydsk Boldspil-Union.
 Hellas Idrætsforening – en dansk idrætsforening, og fodboldklub under Jydsk Boldspil-Union.
 Hvalsø Idrætsforening – en dansk idrætsforening, og fodboldklub under Sjællands Boldspil-Union.
 Hjerting Idrætsforening – en dansk idrætsforening, og fodboldklub under Jydsk Boldspil-Union
 Hanstholm Idrætforening - en dansk idrætforening, og fodboldklub under Jydsk Boldspil-Union
CIVC

CIVC er Le Comité Interprofessionnel du Vin de Champagne, den styrende organisation af champagne-producenter i Frankrig.

De over 15.000 producenter, bønder, co-operativer og over 300 huse i den franske region champagne er alle medlemmer af CIVC, der blev etableret i 1941 under ledelse af den franske regering (nu underlagt landbrugsministeriet).

Organisationen varetager champagneproducenternes interesser og sørger samtidig for kvalitetskontrol og -styring hos producenterne.

Eksterne henvisninger 
 Official site of the Comité Interprofessionel du Vin de Champagne trade association (CIVC)

Organisationer fra Frankrig
Jomo Cosmos

Jomo Cosmos Football Club (eller JCFC) er en sydafrikansk fodboldklub hjemmehørende i Johannesburg, som blev grundlagt i 1983. Klubben spiller i den bedste sydafrikanske række, Premier Soccer League (PSL), og afvikler deres hjemmebanekampe på Huntersfield Stadium i Katlehong med plads til 45.000 tilskuere.

Klubben ejes af den sydafrikanske fodbold legende Jomo "Black Prince" Sono, som købte Highlands Park i 1982 efter at have afsluttet hans aktive fodboldkarriere i USA. Klubben blev navngivet efter ham selv og hans tidligere NASL klub, New York Cosmos, hvilket klubbens tidligere emblem også visuelt reflekterer.

Hæder
Coca-Cola Cup vindere: 2002 og 2005
SAA Supa 8 vindere: 2003
Bob Save Super Bowl vindere: 1990
NSL Mestre: 1987

Tidligere spillere 
 Christopher Katongo (Zambia) (skiftede til Brøndby IF i foråret 2007).

Ekstern henvisning 
Jomo Cosmos officielle hjemmeside 

Fodboldklubber i Sydafrika
Etableret i 1983
Sport i Johannesburg
Allan Gaarde

Allan Gaarde (født 25. januar 1975) er en dansk tidligere professionel fodboldspiller, født og opvokset i Grindsted. Han spillede som ungdomsspiller i Vejle Boldklub samt to sæsoner som senior i 2. Division i Vejen Sportsforening, mens han læste HD i økonomi og regnskab og uddannede sig til revisor.

Profil 
Allan Gaarde har gennem mange år spillet på højt niveau både i udlandet og i Danmark. Han fik sit gennembrud for AaB, som han repræsenterede i 228 kampe i perioden 1997-2005, afbrudt af et ophold fra 2000 til 2002 i den italienske Serie A-klub  Udinese. I udlandet havde Allan Gaarde desuden stor succes hos Viking Stavanger 2005-2009. Karrieren sluttede med et år i barndomsklubben Vejle Boldklub, hvor han i februar 2010 valgte at stoppe som følge af en bruskskade. Allan Gaarde er uddannet cand.merc. fra Copenhagen Business School. 
Allan Gaarde blev den 2. maj 2013 udpeget som ny sportschef i AaB, hvor han har afløst Lynge Jakobsen. Han er tiltrådt jobbet i AaB med succes, da klubben for første gang, vandt The Double (mesterskab og pokaltunering i samme sæson). Efterfølgende blev han forfremmet i klubben og er nu sportsdirektør.

Eksterne henvisninger 

 

Fodboldspillere fra Danmark
Fodboldspillere fra Vejle Boldklub
Fodboldspillere fra AaB
Personer fra Grindsted
AaB Fodbold
Personer fra Aalborg
Alumni fra Copenhagen Business School
Mort Walker

Addison Morton Walker (født 3. september 1923 i El Dorado, Kansas, død 27. januar 2018 i Stamford, Connecticut, USA), bedre kendt som Mort Walker, var en amerikansk tegneserieforfatter, mest kendt for tegneserien Basserne (Beetle Bailey). Han har også været forfatter til serien Mads og Misse (Hi and Lois). Andre serier tæller Fru Fitz' pensionat (Mrs. Fitz's Flats), som han lavede sammen med Frank Roberge, Olsens ark (Boner's Ark) lavet sammen med Frank Johnson og Sams serie (Sam's Strip) samt Sam & Silo, som han begge lavede sammmen med Jerry Dumas.

Eksterne henvisninger 
 
 Mort Walker på ComicWiki.

 

Tegneserietegnere fra USA
Tegneserieforfattere fra USA
Petabit

En Petabit er en afledt enhed for information eller computerlager.

Sprogbrugen for computerlager er desværre ikke konsekvent. Petabit bruges derfor på to måder:
 1 Petabit = 1015 bit = 1 000 000 000 000 000 bit eller 1,000 Terabit
 1 Petabit = 250 bit = 1 125 899 906 842 620 bit eller 1024 Terabit

For at løse denne forvirring i anvendelsen af binære præfikser har International Electrotechnical Commission (IEC) foreslået nye ord for binære præfikser, således at 1 Pebibit = 250 bit. Denne sprogbrug har dog (endnu) ikke vundet udbredelse.

Terabit << Petabit

Litteratur 
IEC standard IEC 60027-2 om binære præfikser.

Digitale dataenheder
Odder Parkhotel

Odder Parkhotel er et firestjernet hotel/konferencehotel i Odder. Hotellet er med i kæderne Classic Hotels og Danske Konferencecentre. Odder Parkhotel har fire store selskabslokaler samt en konferenceafdeling der i 2006 og 2007 er blevet kåret som ”Årets Konferencecenter” hos sammenslutningen af Danske konferencecentre DKBS.

Eksterne henvisninger 
Odder Parkhotels hjemmeside

Hoteller i Danmark
Parkhotel
Patrick Stump

Patrick Stump (født Patrick Martin Stumph den 27. april 1984 in Glenview, Illinois) er en amerikansk sanger, komponist og producer. Han er mest kendt som forsanger i bandet Fall Out Boy.

Han fjernede H'et i sit efternavn, da han blev medlem af Fall Out Boy, eftersom mange stavede hans navn forkert og derfor ville undgå misforståelser i fremtiden. Før han var med i Fall Out Boy, spillede han i nogle andre bands på sin high school, men der spillede han på trommer. Han havde hverken sunget for et band eller haft sangtimer før han kom med i Fall Out Boy.

Stump kan kendes på, at han altid bærer enten kasket eller hue, samt har bakkenbarter.

Han kommer fra en musikalsk familie, hvor faderen er folkesanger og broderen violinist. Forældrene blev skilt, da han var 8 år gammel. Selvom forældrene blev skilt og de ikke var specielt rige, mener han selv, at han har haft en god barndom.

Som producer har han arbejdet med Gym Class Heroes, The Hush Sound, Cobra Starship og Lupe Fiasco

Gæsteoptrædender

Eksterne henvisninger 

 
 Hjemmeside for Fall Out Boy
 Interview med Patrick og Pete. Patrick snakker om hans barndom.

Musikere fra USA
Fall Out Boy
Emmauskirken

Emmauskirken er en privat kirke under Folkekirken, uden noget tilknyttet sogn. Den tilhører Diakonissestiftelsen og får ikke offentlige tilskud. Kirkens menighed er alle med tilknytning til Diakonissestiftelsen, men alle andre er også velkomne.

Historie 
Emmauskirken blev indviet den 31. december 1876. Byggeriet blev finansieret af en gave fra justitsråd H.C. Stoltenberg. Kirken var fra starten bygget sammen med resten af Diakonissestiftelsen som en ud af tre fløje. På tidspunktet for indvielsen husede de to øvrige fløje hospital og søsterhjem for diakonisserne.

Ved indvielsen fik diakonisserne et 'hostiejern' til at bage alterbrød med. Hurtigt begyndte andre kir­ker at efter­spørge Diakonissernes oblater, som efterhånden blev solgt til hele landet, og hermed blev grunden lagt til Diakonissestiftelsens alterbrødsbageri, som stadig er i produktion.

Kirkens første præst, Harald Stein, fandt på kirkens navn, Emmauskirken, som en henvisning til beretningen om vandringen til Emmaus (Luk 24, 13-35).

I 2015 blev kirken underlagt en gennemgribende renovering under ledelse af arkitekt Hans-Jørgen Lykkeboe. Ifm. renoveringen blev kirkerummet udsmykket med skulpturer af skulptør Lisbeth Nielsen.

Kirkebygningen 
Kirken er sammenbygget med Diakonissestiftelsen, som er opført af arkitekt Hans J. Holm i nygotisk stil, med blændingsprydede kamtakgavle og spidsbuede vinduer. Kirkefløjen har samme højde som de øvrige fløje i bygningen, men hvor der er to stokværk og kælder i de andre fløje, har kirken kun ét stokværk. Ved nordgavlen er koret tilbygget i samme stil, men lidt mindre. Midt på skibets tag sidder en kobberbeklædt tagrytter, som rummer kirkens klokker, og er forsynet med et ur på øst- og vestsiden.

Kirkens akse er orienteret nord-syd. Indgangen er på østsiden af skibet, men relativt til koret sidder den på mandsdørens traditionelle plads.

Interiør 
Kirkeskibet er veloplyst af de fire fag store vinduer i hver langside. Det er dækket af et tøndehvælv i kløverbladsform, der er dekoreret med malede borter. Hvælvet bæres af halvsøjler mellem vinduerne. Søjlerne er gråmalede, mens væggene i øvrigt er dækket med hvide, perforerede, akustiske plader.

Døbefont 
Døbefonten stammer stammer fra renoveringen i 2015 og er tegnet af skulptør Lisbeth Nielsen.

Orgel 
Kirkens oprindelige orgel er placeret over koret. Det findes stadig, men bruges ikke længere.

I 1970 fik kirken et nyt orgel, som blev placeret på et nyt orgelpulpitur i skibets sydende. Der er bygget af Frobenius og Sønner og har 20 stemmer. Det blev renoveret i 1999.

Galleri

Referencer

Literatur 
 Storbyens virkeliggjorte længsler ved Anne-Mette Gravgaard. Kirkerne i København og på Frederiksberg 1860-1940. Foreningen til Gamle Bygningers Bevaring 2001. 
 De danske Kirker, redigeret af Erik Horskjær. Bind 1, Storkøbenhavn. G.E.C. Gads Forlag, 1969-1971.

Eksterne kilder og henvisninger 
 Emmauskirken  hos KortTilKirken.dk

Kirker i Københavns Amt
Kirker i Københavns Stift
Kirker i Frederiksberg Kommune
Herringløse

Herringløse er en landsby på Østsjælland med , beliggende i Hvedstrup Sogn. Landsbyen ligger i den nordøstlige del af Roskilde Kommune og tilhører Region Sjælland.

Landsbyen dækker over en del søer, ikke mindre end 3 gadekær ligger der, og i området omkring Herringløse ligger blandt andet en Put and Take-sø. Hove Å løber i nærheden af stedet.

Landsbyens kulturelle liv finder især sted i en nedlagt skole som bruges til forskellige årlige arrangementer og til en børne- og ungdomsklub. Der er også en vuggestue og en børnehave med tilhørende legeplads. Herringløse byder også på en Køb og Salg-butik og en dyreklinik.

Historie 
Landsbyens navn kommer muligvis fra Hærthingar som er en afledning af ordet "harth" eller "skov". Endelsen -løse betyder "lysning" eller "åbning". Herringløse lå i middelalderen i Sømme Herred, der var under kirken. Senere, omkring og efter reformationen, blev området inddraget som krongods og delvist skænket til private godsejere.

Før kommunalreformen 1. januar 2007 lå byen i Gundsø Kommune.

Offentlig transport 
Movia-bus nr. 216 kører igennem Herringløse hver dag.
216 mod Ballerup, 216 mod Roskilde.
I Herringløse by stopper den følgende steder: Herringløse Sportsplads, Herringløse Bygade og Korskær.
Afgangstiderne ligger med en times mellemrum.

Eksterne henvisninger 
 Herringløses HH-portal

Kilder

Galleri 

Byer i Roskilde Kommune
Río Verde

Rio Verde er en by, der er lokaliseret i den sydlige centrale del af den mexicanske stat San Luis Potosi. Det er den femtestørste by i staten de fire større er San Luis Potosí, Soledad de Graciano Sánchez, Ciudad Valles, og Matehuala. Byen havde i 2005 en befolkning på 49.183, mens kommunen, som den tjener som hovedsæde for, havde en befolkning på 85.945 og et areal på 3.109,71 km².

Byen er især kendt for sin kilde Media Luna, som er et tidligere vulkansk krater. Det bliver meget brugt, at dykkere øver sig i det varme vand.
Byen er vokset hurtigt de sidste fire år. Rio Verde, som betyder "grøn flod", lever op til sit navn og giver et behageligt klima. Byen er også fødested for sangeren Ana Bárbara.

Byer i Mexico
Ana Bárbara

Ana Bárbara er en mexicansk sanger, født Altagracia Ugalde Motta  den 10. januar 1971 i Río Verde, San Luis Potosí. Fra hendes mor side har hun også italienske aner.

Eksterne henvisninger 

Sangere fra Mexico
Sund (bygd)

Sund er en lille bygd på østkysten af det sydlige Streymoy, Færøerne.
 indb: 3 (2002)
 Postnummer: FO-186
 Kommune: Tórshavn

Sund har navn efter sundet mellem Streymoy og Eysturoy. 

Sund, der ligger ved Kaldbakfjørður, består kun af en bondegård og en lille havn, der benyttes af en laksefarm som servicehavn. I Sund er også et elektricitetsværk, som ejes og drives af SEV, som alle kommuner på Færøerne ejer i fællesskab. Havnen ved Sund er også blevet brugt til bunkring af store skibe, f.eks. færgen Smyril. Den er også blevet brugt som alternativ havn til Tórshavn, f.eks. blev Sea Shepherd's katamaran, Brigitte Bardot, henvist til Sund i august 2014, fordi den var uønsket i Tórshavn.

Referencer 

Bygder på Færøerne
Mach

Mach (Ma) (udtales: ) er en enhedsløs værdi, for relativ hastighed. Den er defineret som et legemes relative hastighed i et givet medium, divideret med lydens hastighed i pågældende medium.

Definition 

hvor

 er mach-værdien (mach-hastigheden)

 er legemets relative hastighed

og

 er lydens udbredelseshastighed i pågældende medium

Mach-værdien er, så at sige, en faktor mellem objektets hastighed og lydenshastighed i et givet medium. Værdien er navngivet efter den østrigske fysiker og filosof Ernst Mach.

Anvendelse 
Anvendelse Mach-hastigheder er typisk i forbindelse med objekter med høje hastigheder. Dette kan f.eks. være væsker i rør, luft i vindtuneller og jagerfly.

Den gængse omsætning 
I mange tilfælde vil hastigheden for mach 1, være værdien 340,43 m/s (1225,5 km/h), der er lydens hastighed ved normalt lufttryk (1013,25 hpa), 15 °C og 0% relativ luftfugtighed. Mach 2 vil således være 680,9 m/s (2451,1 km/t) og mach 0,5 vil være 170,2 m/s (612,8 km/t).

Referencer og eksterne links 
 Udregning af lydens hastighed på baggrund af tryk, temperatur og relativ luftfugtighed

Måleenheder
Luftfart
Antonov An-2

An-2 (NATO-kodenavn Colt) er et enmotoret sovjetisk let transportfly bygget af Antonov.

Selvom det er et biplan, havde det først sin jomfruflyvning d. 31. august 1947 og har siden da været det mest anvendte fly af sin type i det sovjetiske taktiske luftvåben, samt de lande, der under Den kolde krig stod på Sovjetunionens side. 

Flyet er ikke længere i operativ militær tjeneste, men anvendes fortsat til bl.a. faldskærmsudspring, sprøjtning af marker m.v. Flyets konstruktion gør, at det er i stand til at flyve forholdsvist langsomt, hvilket indebærer, at flyet kan lande og lette på meget korte startbaner (STOL) – og disse kan endda være af meget dårlig beskaffenhed.

An-2 er det største enmotorede biplan, der nogen sinde er blevet produceret.

Andre versioner baseret på An-2:
 An-3: Turboprop-version af An-2.
 An-4: Pontonversion af An-2.
 An-6: Special version af An-2 beregnet til meteorologisk overvågning.

Eksterne henvisninger 

AN-002
Biplaner
AN-002
AN-002
AN-002